open-index/open-wikipedia-markdown huggingface dataset:
அலம்படி (அரசியல்வாதி)

**அலம்பாடி** (*Alambadi Azmi*) என்பவர் இந்திய அரசியல்வாதியும் உத்திரப் பிரதேச மாநிலச் சட்டமன்ற உறுப்பினரும் ஆவார். இவர் உத்திரப்பிரதேச மாநிலம் நிசாமாபாத் சட்டமன்றத் தொகுதியிலிருந்து போட்டியிட்டு 18ஆவது உத்திரப் பிரதேச சட்டமன்ற உறுப்பினராக உள்ளார். இவர் சமாஜ்வாதி கட்சியின் உறுப்பினராகவும் உள்ளார். இவர் 17ஆவது உத்திரப் பிரதேச சட்டமன்றத்தின் உறுப்பினராகவும் பதவி வகித்துள்ளார்.

## தனிப்பட்ட வாழ்க்கை
அலம்பாடி, 1936ஆம் ஆண்டு மார்ச் 16ஆம் தேதி, வடிவஜ்மா ஆஸ்மிக்கு ஆசம்கர் மாவட்டத்தில் உள்ள விண்டவால் என்ற இடத்தில் மகனாகப் பிறந்தார். இடைநிலை வரை படித்து மின்னியல் & எந்திரவியல் பட்டயப்படிப்பினை முடித்துள்ளார். இவர் தொழிலில் பொறியாளர் ஆவார். அலப்படி குடாசியா கானை மணந்தார். இந்த இணையருக்கு ஆறு மகன்கள் உள்ளனர்.

## அரசியல் வாழ்க்கை
1996 முதல், அலம்பாடி நிஜாமாபாத் தொகுதியை பிரதிநிதித்துவப்படுத்தி சமாஜ்வாதி கட்சியின் உறுப்பினராக உள்ளார். இவர் உத்தரபிரதேசத்தின் 13, 14, 16, 17, 18ஆவது என ஐந்து முறை சட்டமன்ற உறுப்பினராக பதவி வகித்தவர் ஆவார்.

2022ஆம் ஆண்டு நடைபெற்ற உத்தரப் பிரதேச சட்டப் பேரவைத் தேர்தலில், அலம்பாடி பாரதிய ஜனதா கட்சியின் மனோஜை 34,187 வாக்குகள் வித்தியாசத்தில் தோற்கடித்து, நிஜாமாபாத் தொகுதியில் தனது பதவியினைத் தொடர்ந்தார்.

## இதனையும் காண்க
* உத்தரப் பிரதேச சட்டப் பேரவை

## மேற்கோள்கள்

பகுப்பு:வாழும் மக்கள்
பகுப்பு:சமாஜ்வாதி கட்சி
காக்கும் தெய்வம் காளி

**காக்கும் தெய்வம் காளி** என்பது கலர்ஸ் தமிழ் தொலைக்காட்சியில் ஏப்ரல் 18, 2018 முதல் திங்கள் முதல் சனிக்கிழமை வரை மாலை 6 மணிக்கு ஒளிபரப்பாகி டிசம்பர் 31, 2018 அன்று 172 அத்தியாயங்களுடன் நிறைவு பெற்ற இந்து தொன்மவியல் சார்ந்த பக்தித் தொடர் ஆகும்.

இது கலர்ஸ் தொலைக்காட்சியில் 22 சூலை 2017 முதல் 5 ஆகத்து 2018 வரை ஒளிபரப்பாகி 95 அத்தியாங்களுடன் நிறைவு பெற்ற 'மகாகாளி-அந்த் ஹி ஆரம்ப் ஹை' என்ற இந்தித் தொடரின் தமிழ்ப் பதிப்பு ஆகும். இது இந்துக் கடவுள் பார்வதி மற்றும் அவரது அவதாரமான மகாகாளி ஆகியோரின் கதைகளை மையமாகக் கொண்டுள்ளது.தமிழ் கலாச்சார புராணக்கதைகளை கருத்தில் கொண்டு மூல தொடரின் சில காட்சிகள் நீக்கப்பட்டு கலர்ஸ் தமிழ் தொலைக்காட்சியில் ஒளிபரப்பப்பட்டது. 

இந்த தொடர் இலங்கையில் உள்ள சக்தி தொலைக்காட்சியில் மகாகாளி என்ற பெயரில் தமிழ் மொழியில் மொழிமாற்றம் செய்யப்பட்டு சனி மற்றும் ஞாயிற்றுகிழமைகளில் ஒளிபரப்பாகிறது.

## ஆதாரங்கள்

## வெளி இணைப்புகள்
* கலர்ஸ் தமிழ் டுவிட்டர் in தமிழ்
* கலர்ஸ் தமிழ் முகநூல் in தமிழ்
* கலர்ஸ் தமிழ் யூட்யுப் in தமிழ்
* 

பகுப்பு:கலர்ஸ் தொலைக்காட்சி நிகழ்ச்சிகள்‎
பகுப்பு:சக்தி தொலைக்காட்சி நிகழ்ச்சிகள்
பகுப்பு:கலர்ஸ் தமிழ் தொலைக்காட்சி நிகழ்ச்சிகள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:இந்து தொன்மவியல் தொலைக்காட்சி தொடர்கள்
பகுப்பு:2017 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:2018 இல் நிறைவடைந்த இந்தியத் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
வரி ஆமணக்குச் சிறகன்

வரி ஆமணக்குச்சிறகன் (*Angled castor – Ariadne ariadne*) வரியன்கள் குடும்பத்தைச் சேர்ந்த நடுத்தர அளவுள்ள வண்ணத்துப்பூச்சி ஆகும். இவை இந்தியா, இலங்கை, மியான்மார், சீனா, பர்மா மற்றும்  தாய்லாந்து போன்ற இடங்களில் காணப்படுகின்றன.

## தோற்றம்
இவை 4.5 செமீ முதல் 6 செமீ வரை சிறகளவு கொண்டிருக்கும்.

ஆண் மற்றும் பெண் பூச்சிகள் ஒரே போன்ற தோற்றத்தை கொண்டிருக்கும். ஆண் பூச்சிகளை காட்டிலும் பெண் பூச்சிகளின் நிறம் சற்று மங்கி காணப்படும்.
சிறகின் மேற்புறம் ஆரஞ்சு கலந்த பழுப்பு நிறத்துடன் மங்கிய கருநிறத்தில் சீரான அலை வடிவிலான கோடுகளை கொண்டிருக்கும். முன்புற மற்றும் பின்புற சிறகுகளின் வெளி விளிம்பு பகுதியானது அலை வடிவில் அமைந்திருக்கும். முன்சிறகின் உச்சி பகுதிக்கு சற்று கீழே ஒரு வெண்ணிற புள்ளி இருக்கும். முன்புற சிறகின் வெளிவிளிம்பு பகுதியில் சீராக அமையாத பள்ளம் போன்ற பகுதி நரம்பு 3 மற்றும் 5 க்கு இடையில் அமைந்திருக்கும்.

சிறகின் கீழ்புறம் கரும்பழுப்பு நிறத்தில் காணப்படும். அதில் ஊதா கலந்த பழுப்பு நிற பட்டைகளை கொண்டிருக்கும். பருவத்திற்கு தகுந்து சிறகில் காணப்படும் அடையாள குறிப்புகள் சற்று வேறுபடும்.

## வாழிடம்
இவை புதர்காடுகள் மற்றும் உயரம் குறைந்த நில பகுதிகளை வாழிடமாக கொண்டுள்ளன.இவற்றின் புழு பருவத்தில் ஆமணக்கு தாவரத்தை உணவாக கொள்வதால், ஆமணக்கு தாவரம் அதிகம் உள்ள இடங்களில் இவற்றை எளிதாக காண முடியும். சாலையோரங்களில் சில நேரங்களில் இவற்றை காணலாம்.

## நடத்தை
மெதுவாக சிறகடித்து பறப்பவை, சில சமயங்களில் காற்றில் மிதந்த படியும் செல்லும்.
வருடம் முழுவதும் காணப்படும்.
ஆண் பூச்சிகள் அவற்றின் வாழிட எல்லையினை பாதுகாக்கும்.

## படங்கள்

படிமம்:KL Ny Angled Castor 17 June 2008 Larva B (2589365755).jpg|புழு
படிமம்:Ny Angled Castor 22 October 2007 pupa (1743873571).jpg|கூட்டுப்புழு
படிமம்:Angled castor - Ariadne ariadne from Chalavara.jpg| வண்ணத்துப்பூச்சி நிலை
படிமம்:Ny Angled Castor 10 June 2007 Mating (1467537533).jpg| புணர்ந்த நிலையில்


## குறிப்புகளும் மேற்கோள்களும்

*http://www.learnaboutbutterflies.com/India%20-%20Ariadne%20ariadne.htm 

பகுப்பு:வரியன்கள் (பட்டாம்பூச்சிக்குடும்பம்)
பர்வீன் அமானுல்லாஹ்

பர்வீன் அமானுல்லா ஒரு இந்திய சமூக ஆர்வலர் மற்றும் அரசியல்வாதி ஆவார். இவர் ஆம் ஆத்மி கட்சியின்   உறுப்பினராக உள்ளார். பெகுசராய் மாவட்டத்தில் உள்ள சாக்பூர்பூர் கமால் தொகுதியில் இருந்து பீகார் சட்டமன்றத்தின் உறுப்பினராக அமனுல்லா இருந்துள்ளாா். இவர் ராஷ்டிரிய ஜனதா தளம் கட்சியைச் சேர்ந்த முன்னாள் அமைச்சரான ஷீரநாராயண் யாதவ் என்ற வேட்பாளரை தோற்கடித்தார்.

நிதீஷ் குமாா் அமைச்சரவையில் அமானுல்லாஹ் அமைச்சராக இருந்தார். இவர் முன்னாள் மக்களவை எம்.பி. சையத் சாகுபூடின் மகள் ஆவார்.பிஹார் சட்டமன்றத் தேர்தலில் 2010 ம் ஆண்டு நிதீஷ் குமாரின் ஜனதா தளம் (ஐக்கிய) வேட்பாளராக உள்ளார்.

2014 ஆம் ஆண்டிற்கான பொதுத் தேர்தலில் அமானுல்லா ஆம் ஆத்மி கட்சியில் சேர்ந்தார், பாட்னா சாஹிப் மக்களவை  தொகுதியில் நிற்க தொகுதி ஒதுக்கப்பட்டது. ஆனால் நான்காவது இடத்தில் 16,381 வாக்குகள் கிடைத்தன.

## குறிப்புகள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:பீகார் அரசியல்வாதிகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
முதலாம் இராமா

**பிரா புத்தயோப்தா சூலாலோக்** (*Phra Phutthayotfa Chulalok*, ), பிறப்பு **தொங்துவாங்** (*Thongduang*, ) அல்லது **முதலாம் இராமா** (*Rama I*) (20 மார்ச் 1737 &ndash; 7 செப்டம்பர் 1809), இரத்தனகோசின் இராச்சியத்தை நிறுவியவரும், சியாமின் (இன்றைய தாய்லாந்தின்) சக்கிரி அரசமரபின் முதலாவது மன்னரும் ஆவார். தாய் மொழியில் இவரது முழுப் பட்டப் பெயர் *பிரா பாத் சோம்தெத் பிரா பரமோருராச்சா மகாசக்கிரிபரமோமானத் பிரா புத்தயோஃப்த்தா சூலாலோக்* என்பதாகும். 1782 இல் தோன்புரி பேரரசர் தக்சினை பதவியில் இருந்து அகற்றிய கிளர்ச்சியின் பின்னர் இவர் மன்னரானார். இவர் மீள ஒன்றிணைக்கப்பட்ட இராச்சியத்தின் தலைநகராக இரத்தினகோசின் நகரை அமைத்தவர் என்பதற்காகப் புகழப்படுகிறார்.

தொங்துவாங் (முதலாம் இராமா) சுகோத்தாய் இராச்சியத்தின் வழிவந்த மொன் குடும்பத்தில் பிறந்தவர். இவரின் தந்தை அயூத்தியா இராச்சியத்தில் அரச நீதிமன்றத்தில் பணியாற்றியவர். இவரின் தாயார் தாவோரெயுங் (யொக்) சீன-வம்சாவளி ஆவார். இவருடன் கூடப் பிறந்தவர்கள் அறுவர் ஆவர்.

தொங்துவாங் தக்சின் மன்னருடன் இணைந்து பர்மிய கொன்பாவுங் அரசமரபினருடன் போர்களில் பங்குபற்றி, சியாமின் ஒன்றிணைவுக்குப் பெரும் பங்காற்றினார். இக்காலகட்டத்தில் தொங்துவாங் சியாமின் மிகவும் பலம் பொருந்திய இராணுவத் தலைவர் எனப் பெயர் பெற்றார். 1782 ஆம் ஆண்டில், சியாமைத் தனது கட்டுப்பாட்டுக்குள் கொண்டு வந்து, தன்னை மன்னராக அறிவித்தார். இவரது காலத்தில் பர்மிய-சியாம் போர் (1785) இடம்பெற்றது. இதுவே சியாம் மீது பர்மியர்களின் கடைசிப் பெரும் தாக்குதல் ஆகும்.

## மேற்கோள்கள்

பகுப்பு:தாய்லாந்து அரசர்கள்
பகுப்பு:1737 பிறப்புகள்
பகுப்பு:1809 இறப்புகள்
பகுப்பு:இரத்தனகோசின் இராச்சியம்
செங்கம் சண்டை

**செங்கம் சண்டை** (Battle of Chengam) மைசூர் மன்னர்  ஐதர் அலியின் படைகளுக்கும், கர்ணல் ஸ்மித் தலைமையிலான பிரித்தானிய கிழக்கிந்திய கம்பெனி படைகளுக்கும், செங்கம் எனுமிடத்தில்   3 செப்டம்பர் 1767 அன்று நடைபெற்ற போரில் ஆங்கிலேயப் படைகள் தோற்று ஒடியது. இப்போர் முதலாம் ஆங்கிலேய மைசூர் போரின் ஒரு பகுதியாகும். 

## இதனையும் காண்க
* மூன்றாவது ஆங்கில மைசூர் போர்
* நான்காம் ஆங்கிலேய மைசூர் போர்
* ஆங்கிலேய-மைசூர்ப் போர்கள்

## மேற்கோள்கள்


## வெளி இணைப்புகள்

பகுப்பு:தமிழகப் போர்கள்
பகுப்பு:கர்நாடக வரலாறு
பகுப்பு:தமிழ்நாட்டு வரலாறு
பகுப்பு:ஆங்கிலேய-மைசூர்ப் போர்கள்
பகுப்பு:திருவண்ணாமலை மாவட்டம்
இலங்கைத் துடுப்பாட்ட அணியின் மேற்கிந்தியத் தீவுகளுக்கான சுற்றுப்பயணம் 2018

இலங்கைத் துடுப்பாட்ட அணி மேற்கிந்தியத் தீவுகளில் 2018 சூன் மாதத்தில் மூன்று தேர்வுத் துடுப்பாட்டகளில் விளையாடியது. 2008 ஆம் ஆண்டிற்குப் பின்னர் இலங்கை அணி முதல் தடவையாக மேற்கிந்தியத் தீவுகளில் விளையாடியது. அத்துடன் கென்சிங்டன் ஓவல் அரங்கத்தில் முதல் தடவையாக விளையாடியது. கென்சிங்டன் ஓவலில் நடைபெறும் ஆட்டம் மேற்கிந்தியத் தீவுகளில் விளையாடப்பட்ட முதலாவது பகல்/இரவு தேர்வுத் துடுப்பாட்டமும் ஆகும். தேர்வு ஆட்டங்களுக்கு முன்னதாக இலங்கை அணி ஒரு மூன்று-நாள் போட்டியிலும் விளையாடியது. தேர்வுத் துடுப்பாட்டத் தொடர் 1–1 என்ற கணக்கில் சமமாக முடிந்தது.

2018 மே 19 இல், மேற்கிந்தியத் தீவுகள் துடுப்பாட்ட வாரியம், மூன்று தேர்வு ஆட்டங்களுக்குப் பதிலாக, இரண்டு தேர்வு ஆட்டங்களும் இரண்டு ஒரு-நாள் போட்டிகளையும் விளையாட  அனுமதி கோரியிருந்தது. ஆனால், முதலாவது துடுப்பாட்டப் போட்டி இடம்பெறுவதற்கு முதல் நாள் பன்னாட்டுத் துடுப்பாட்ட அவை (ஐசிசி) மூன்று தேர்வுத் துடுப்பாட்டப் போட்டிகளே நடைபெறும் என உறுதிப்படுத்தியது.

இரண்டாவது தேர்வுப் போட்டியின் மூன்றாம் நாள் ஆட்டம் தொடங்குவதற்கு முன்பாக, புதிய பந்து கொண்டு ஆட நடுவர் எடுத்த முடிவை இலங்கை அணி எதிர்த்தது. தினேஸ் சந்திமல் தலைமையிலான இலங்கை அணி மூன்றாம் நாள் ஆட்டத்தைத் தொடர எதிர்ப்புத் தெரிவித்தது. இதனால் ஆட்டம் 2 மணி நேரம் தடைப்பட்டது. பந்தை சேதப்படுத்தியதாக சந்திமல் மீது ஐசிசி குற்றம் சுமத்தியது. இக்குற்றச்சாட்டுகளை சந்திமல் மறுத்தார். அடுத்த தேர்வுப் போட்டியில் விளையாட ஐசிசி சந்திமல்லுக்குத் தடை விதித்தது. with Chandimal appealing against the decision. மூன்றாவது தேர்வுப் போட்டியில் தலைமை தாங்க சுரங்க லக்மால் தேர்ந்தெடுக்கப்பட்டார்.

## அணிகள்

சுற்றுப் பயணம் ஆரம்பிக்கும் நாள் தனஞ்சய டி சில்வாவின் தந்தை கொழும்பில் வைத்துச் சுட்டுக் கொல்லப்பட்டார். இதனால் தனஞ்சய சுற்றுப் பயணத்தில் இருந்து விலகிக் கொண்டார். ஆனாலும், முதலாவது தேர்வுப் போட்டியில் கலந்து கொண்டார்.

## போட்டிகள்
### மூன்று-நாள் ஆட்டம்: மே.இ. தலைவர் XI எ. இலங்கை

### தேர்வுத் துடுப்பாட்டங்கள்
#### 1-வது தேர்வு

#### 2-வது தேர்வு

#### 3-வது தேர்வு

## குறிப்புகள்

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:2018 இல் இலங்கை
பகுப்பு:2018 இல் விளையாட்டுகள்
பகுப்பு:இலங்கையில் துடுப்பாட்டம்
பகுப்பு:மேற்கிந்தியத் தீவுகளில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
உங்குஜா தீவு

**உங்குஜா தீவு** தான்சானியாவின் சான்சிபார் தீவுக் கூட்டத்தின் மிகப்பெரிய மற்றும் மிகவும் மக்கள்தொகை கொண்ட தீவு ஆகும். 
## புவியியல்
உங்குஜா தீவு ஒரு மலைப்பாங்கான தீவு ஆகும், இது 85 கிலோமீட்டர் (53 மைல்) நீளம் (வடக்கு-தெற்கு) மற்றும் அதன் அகலமான பகுதியில் 30 கிலோமீட்டர் (19 மைல்) அகலமாகவும் (கிழக்கு-மேற்கு) உள்ளது. இதன் மொத்த பரப்பளவு 1,666 சதுர கிலோமீட்டராகும் (643 சதுர மைல்). உங்குஜா தீவு, இந்திய பெருங்கடலில் உள்ள சான்சிபார் தீவுக்கூட்டத்தின் தெற்குப் பகுதியில் அமைந்துள்ளது. உங்குஜா மற்றும் பிரதான நாடான தான்சானியா சான்சிபார் கால்வாயால் பிரிக்கப்படுகின்றன.
## மக்கள் தொகை
2012 கணக்கெடுப்பின்படி, உங்குஜா தீவின் மொத்த மக்கள் தொகை 896,721 ஆகும், இது பெரும்பாலும் சான்சிபார் நகர்ப்புறப் பகுதியில் அமைந்திருக்கிறது. இந்த தீவின் முக்கியக் குடியேற்ற பகுதியாக சான்சிபார் நகர்ப்பகுதி உள்ளது. 
## மேற்கோள்கள்


பகுப்பு:தான்சானியா
வேல்சின் இளவரசர் ஜோர்ஜ்

**வேல்சின் இளவரசர் ஜோர்ஜ்** (ஜோர்ஜ் அலெக்சாண்டர் லூயிஸ்) பிரித்தானிய அரச குடும்பத்தின் உறுப்பினர் ஆவார். அவர் இளவரசர் வில்லியம், கேட் மிடில்டன் ஆகியோரின் மூத்த மகனாக  22 ஆம் நாள் சூலை மாதம் 2013 ஆம் ஆண்டு பிறந்தார். 

## மேற்கோள்கள்

பகுப்பு:2013 பிறப்புகள்
பகுப்பு:பிரித்தானிய அரச குடும்பத்தினர்
பகுப்பு:வாழும் மக்கள்
நெவில் சேம்பர்லேன்

thumb
**நெவில் சேம்பர்லேன்** மார்ச் மாதம் 18 ஆம் நாள் 1869 ஆம் ஆண்டு இங்கிலாந்தில் பிறந்தார். இவர் 28 ஆம் நாள் மே மாதம் 1937 ஆம் ஆண்டு முதல் 10 ஆம் நாள்  மே மாதம் 1940 ஆம் ஆண்டு வரை ஐக்கிய இராச்சியத்தின் பிரதமராக பணியாற்றினார். இவர் கன்சர்வேட்டிவ் கட்சியை  சேர்ந்நவர். நெவில் சேம்பர்லேன் தனது வெளியுறவுக் கொள்கையால் மக்களால் நன்கு அறியப்பட்டவர். அதாவது ஒரு சர்வதேச சூழலில் வெளிப்படையான மோதலைத்  தவிர்க்க ஒரு ஆக்கிரோஷ சக்திக்கு அரசியல் அல்லது பொருள் சார்ந்த சலுகைகள் செய்யும் ஒரு இராஜதந்திர கொள்கை ஆகும். இது பிரித்தானிய பிரதம மந்திரிகள் ரம்சே மெக்டொனால்டு, ஸ்டான்லி பால்ட்வின் மற்றும் நெவில் சேம்பர்லேன் ஆகியோரால் நாஜி ஜேர்மனி மற்றும் பாசிச இத்தாலி  ஆகியோருக்கு இடையே 1935 மற்றும் 1939 ஆண்டுகளுக்கு இடையேயான வெளியுறவுக் கொள்கையை மேற்கொண்டனர். 1938 ம் ஆண்டு முனிச் உடன்படிக்கை கையெழுத்திட்டதற்காக செக்கோஸ்லோவாக்கியாவின் ஜேர்மனிய மொழி பேசும் சுடெடென்லேண்ட் பிராந்தியத்தை ஜேர்மனிக்கு ஒப்புக்கொடுத்தது. அடோல்ப் ஹிட்லர் போலந்து மீது படையெடுத்தபோது ​​இங்கிலாந்து செப்டம்பர் மாதம் 3 ஆம் நாள் 1939 ஆம் ஆண்டு அன்று ஜேர்மனி மீது போரை அறிவித்தது. இரண்டாம் உலகப் போரின் முதல் எட்டு மாதங்களில் நெவில் சேம்பர்லேன் பிரிட்டனை வழிநடத்தி சென்றார்.

1916 மற்றும் 1917 ஆம் ஆண்டுகளில் தேசிய சேவையின் இயக்குநராக ஒரு குறுகிய கால சேவைக்கு பின்னர் சேம்பர்லேன் அவரின் தந்தை ஜோசப் சேம்பர்லேன் மற்றும் பெரிய அண்ணன் ஆஸ்டென் சேம்பர்லேனைப் பின்பற்றி 1918 பொதுத் தேர்தலில் நாடாளுமன்ற உறுப்பினராக ஆனார். இவர் தனது 49 வயதில் தேர்ந்தெடுக்கப்பட்டார். அவர் ஒரு இளைய மந்திரி பதவியை மறுத்து 1922 வரை ஒரு பின்னடைவை மீட்டார். அவர் 1923 ஆம் ஆண்டில் சுகாதாரத்துறை அமைச்சராகவும் பின்னர்  அதிபராகவும் பதவி ஏற்றார். குறுகிய காலமாக தொழிற்கட்சி தலைமையிலான அரசாங்கத்திற்கு பின்னர் அவர் சுகாதார அமைச்சராகவும் 1924 முதல் 1929 வரை சீர்திருத்த நடவடிக்கைகளை அறிமுகப்படுத்தினார். 1931 ல் தேசிய அரசாங்கத்தில் அவர் பதவி வகித்த அதிபர் பதவியில் நியமிக்கப்பட்டார்.

## மேற்கோள்கள்

பகுப்பு:1869 பிறப்புகள்
பகுப்பு:1940 இறப்புகள்
தைட்டானியம் ஆக்சைடு

**தைட்டானியம் ஆக்சைடு***(Titanium oxide)* என்ற பெயர் கீழ்கண்டவற்றைக் குறிக்கிறது
* தைட்டானியம் டையாக்சைடு (தைட்டானியம் (IV) ஆக்சைடு), TiO2
* தைட்டானியம்(II) ஆக்சைடு (தைட்டானியம் மோனாக்சைடு), TiO, விகிதவியல் அளவுகளற்ற ஆக்சைடு
* தைட்டானியம்(III) ஆக்சைடு (டை தைட்டானியம் டிரையாக்சைடு), Ti2O3
* Ti3O
* Ti2O
* δ-TiOx (x= 0.68 - 0.75)
*  TinO2n−1 இங்குள்ள n இன் வீச்சு 3–9 உள்ளிட்டவைகள் அடங்கும் எ.கா. Ti3O5, Ti4O7, இத்யாதி. 
## பயன்கள்
ஆக்சிபென்சோன் மற்றும் ஆக்டைல் மெத்தாக்சிசின்னமேட்டு உடன் இணைந்துள்ள சூரிய திரைகளில் திறன்மிகுந்த செயலூக்க பகுதிப்பொருளாக பெரும்பாலும் பயன்படுகிறது.. 
## மேற்கோள்கள்

பகுப்பு:மின்னணுப் பொறியியல்
எல்லன் காயேசு

** எல்லன் அமந்தா காயேசு**  *(Ellen Amanda Hayes)* (செப்டம்பர் 23, 1851 &ndash அக்தோபர்r 27, 1930) ஓர் அமெரிக்க வானியலாளரும் கணிதவியலாளரும் சமூகப் பணி முனைவாளரும் ஆவார். பெண் பேராசிரியராகிய இவர் பல சமூக முனைவான நோக்கங்களுக்காக செயலாற்றியதால் அறைகூவலான பான்மையாளராகக் கருதப்ப்பட்டவர். சமூகவுடைமை வளர்ச்சியைப் போற்றியவர்.

## இளமை
காயேசரோகியோ மாகாணக் கிரான்வில்லியில் சார்லசு கோல்மனுக்கும் உரூத் இரெபேக்கா காயேசுவுக்கும் ஆறாவது மகவாகப் பிறந்தார்.  At the age of seven she studied at the Centerville school, a one-room ungraded public school, and at sixteen taught at a country school to earn money.  இவர் 1872 இல் ஓபர்லின் கல்லூரியில் ஆயத்தத் துறையில் சேர்ந்தார். மீண்டும் இவர் 1875 இல் புதிதாக அக்கல்லூரியில் சேர்க்கப்பட்டுள்ளார். இங்கு இவர் முதன்மையாக கணிதவியலும் அறிவியலும் பயின்றார்.

## பணி
இவர் தன் இளங்கலைப் பட்டத்தை ஓபர்லின் கல்லூரியில் இருந்து 1878 இல் பெற்று, அதிரியான் கல்லூரியில் கல்வி பயிற்றுவித்தார்.  இவர் 1879 முதல் 1916 இல் ஓய்வு பெறும்வரை வெல்லெசுலி கல்லூரியில் கல்வி பயிற்றுவித்தார். இவர் 1888 இல் கணிதவியல் துறையின் தலைவரானார். இவர் 1897 இல் புதிதாகஔருவாகிய பயன்முறை கணிதவியல் துறையின் தலைவரும் ஆனார்.  காயேசு வானியலிலும் முசனைவாகச் செயல்பட்டார்; இவர் புதிதாகக் கண்டுபிடிக்கப்பட்ட சிறுகோளாகிய 267 திர்சாவின் வட்டணையை வர்ஜீனியா பல்கலைக்கழகத்தில் படிக்கும்போது இலியாண்டர் மெக்கார்மிக் வான்காணகத்தில் இருந்து கணித்தார்.

## கணிதவியலில் பெண்கள்

## சமூகப் பணிகள்

## மேற்கோள்கள்

## வெளி இணைப்புகள்
* 
* 

பகுப்பு:பெண் கணிதவியலாளர்கள்
பகுப்பு:அமெரிக்கப் பெண் கணிதவியலாளர்கள்
பகுப்பு:பெண் வானியலாளர்கள்
பகுப்பு:அமெரிக்க வானியலாளர்கள்
பகுப்பு:1851 பிறப்புகள்
பகுப்பு:1930 இறப்புகள்
எசுமரால்டா மல்லாடா

** எசுமரால்டா எருமினியா மல்லாடா இன்வர்னிழி** *(Esmeralda Herminia Mallada Invernizzi)* (பிறப்பு: 10 ஜனவரி 1937) ஓர் உராகுவா வானியலாளரும் பேராசிரியரும் ஆவார். இவரது அறிவியல் புலப் பங்களிப்புகளுக்காக, ஒரு சிறுகோள் இவரது நினைவாகப் பெயரிடப்பட்டுள்ளது.

## வாழ்க்கைப் பணி
இவர் ஆல்பெர்ட்டோ போச்சிடெசுட்டாவின் அண்டவரைவியல் மாணவர் ஆவார்.  உராகுவா குடியரசு பல்கலைக்கழகத்தின் பொறியியல் துறையில் இவர் கிளாடி வர்காராவுடன் படித்தார். பின்னவர் மல்லாடாவுக்குப் பள்ளி மேனிலைக் கல்வி மன்ற அண்டவரைவியல் பேராசிரியர் போட்டிக்கான ஆயத்தங்களைச் செய்ய உதவியுள்ளார்.  இவர் தன் 21 ஆம் அகவையிலேயே பள்ளி மேனிலைக் கல்வியில் அண்டவரைவியல், கணிதவியல் பேரசிரியர் ஆனார். இவர் பல்கலைக்கழக அறிவியல் புலத்திலும் பாடங்கள் நடத்தியுள்ளார். இப்பல்கலைக்கழகத்தில் வானியலில் உரிமதாரர் பட்டம் பெற்றார். இப்போது இவர் ஓய்வு பெற்றுள்ளார்.

இவர்1952 அக்தோபர் 16 இல் போச்சின்டெசுட்டாவின் அழைப்பின் பேரில், உராகுவே நாட்டு பயில்நிலை வானியலளர் கழகத்தை நிறுவ பணிபுரிந்துள்ளவர்களில் ஒருவராவார்.  இவர் 2015 இல் அக்கழகத்தின் தலைவரானார். பன்னாட்டு வானியல் கழகச் சிறுகோள் மையம் 2015 இல் செவ்வாய்க்கும் வியழனுக்கும் இடையில் வட்டணையில் இருந்த ஒரு௵இறுகோளை இவரது நினைவாக [16277 மல்லாடா எனப் பெயரிட்டுள்ளது. இதுதான் முதன்முதலில் ஒரு சிறுகோளுக்கு உராகுவா நாட்டுப் பெண் பெயர் இடப்பட்டுள்ள நிகழ்வாகும்.

==வெளியீடுகள்==
ஜூலியா ஏஞ்சல் பெர்னான்டசுவுடன் இணைந்து மல்லாடா வெளியிட்ட பணிகள்:
* "அகல் இரும விண்மீன்களின் பிணைவாற்றல்களின் பரவல்"
* " வியழன் அண்மை தரைபரப்பு நீருக்கான வாய்ப்புள்ள வாயில்கள்"
* " அகல் இரும விண்மீன்களின் இயங்கியல் படிமலர்ச்சி"

==மேற்கோள்கள்==


==வெளி இணைப்புகள்==
* [http://autores.uy/autor/11096 Esmeralda Mallada] at [autores.uy
* Interview on El Observador TV at YouTube

பகுப்பு:1937 பிறப்புகள்
பகுப்பு:வாழும் மக்கள்
பகுப்பு:உருகுவை வானியலாளர்கள்
பகுப்பு:உராகுவா பெண் அறிவியலாளர்கள்
பகுப்பு:உராகுவா கல்வியாளர்கள்
பகுப்பு:உராகுவா பெண் கல்வியாளர்கள்
பகுப்பு:பெண் வானியலாளர்கள்
திரான்சில்வேனியா

**டிரான்சில்வேனியா** (*Transylvania*) தற்கால மத்திய உருமேனியாவிலுள்ள ஓர் வரலாற்றுப் பகுதியாகும்.  கிழக்கிலும் தெற்கிலும் கார்ப்பத்தியன் மலைத்தொடரை இயற்கை எல்லைகளாகக் கொண்ட பழைய டிரான்சில்வேனியா மேற்கில் அப்புசெனி மலைகள் வரை நீண்டும் இருந்தது.  டிரான்சில்வேனியா என்ற சொல் சரியான பகுதியைத் தவிர வரலாற்றுப் பகுதிகளான கிரைசானாவையும் மராமூரெசையும் அரிதாக உரோமானியாவிலுள்ள பனத் பகுதியையும் உள்ளடக்கிக் குறிப்பிடும். 

டிரான்சில்வேனியா பகுதி இங்குள்ள  கார்ப்பத்தியன் மலைத்தொடரின் இயற்கைக் காட்சிகளுக்காகவும் வரலாற்றுச் சிறப்பிற்காகவும் அறியப்படுகின்றது. குளுஜ்-நபோகா, பிராசோவ், சிபியு, டார்கு மூரெசு இப்பகுதியிலுள்ள முதன்மை நகரங்கள்  ஆகும். 

மேற்கத்திய உலகில் டிரான்சில்வேனியா பொதுவாக வாம்பைர்களுடன் தொடர்புபடுத்தப்படுகிறது; இது பிராம் இசுடோகரின் புதினம் *டிராகுலா* மற்றும் அதன் திரை வடிவங்களையொட்டி  உருவாகியுள்ளது.

## மேற்கோள்கள்

பகுப்பு:ஐரோப்பாவின் முன்னாள் நாடுகள்
பகுப்பு:உருமேனிய பகுதிகள்
பமேளா எம். கில்மார்ட்டின்

**பமேளா எம். கில்மார்ட்டின்** *(Pamela M. Kilmartin)* ஒரு நியூசிலாந்து வானியலாளரும் சிறுகோள்கள், வால்வெள்ளிகளின் கண்டுபிடிப்பாளரும் ஆவார்.

சிறுகோள் மையம் இவர் 41 சிறுகோள்களை இணைகண்டுபிடிப்பாக தன் கணவராகிய ஆலன் சி. கில்மோருடன் கண்டுபிடித்ததாகக் கூறுகிறது. இவர்கள் இருவருமே னமுனைவான வால்வெள்ளி வேட்டையாளர்கள் ஆவர். பமேளா நியூசிலாந்து அரசு வானியல் கழக ஆய்வுறுப்பினரும் வால்வெள்ளி, சிறுகோள் பிரிவின் இணை இயக்குநரும் ஆவார் .

மேக்சு வுல்ப் 1904 இல் கண்டுபிடித்த சிறுகோள் 3907 கில்மார்ட்டின் இவரது நினைவாகப் பெயரிடப்பட்டுள்ளது. பெயரீட்டு மேற்கோள் 1989 ஏப்பிரல் 21 இல் வெளியிடப்பட்டது ().  இயூனோமியா சிறுகோள் 2537 கில்மோர்  ஏற்கெனவே 1983 இல் ஆலன், பமேளா கில்மோர் இருவரின் நினைவாகப் பெயரிடப்பட்டுள்ளது.

## கண்டுபிடித்த சிறுகோள்களின் பட்டியல்

} || 27 மே 1981
|-
| 3087 பியேத்ரிசு தின்சுலே  || 30 ஆகத்து 1981
|-
| 3152 யோன்சு  || 7  ஜூன் 1983
|-
| 3305 சீதாம்சு  || 21 மே 1985
|-
| 3400 அயோத்தியேரோவா  || 2  ஏப்பிரல் 1981
|-
| 3521 காமிரி  || 26 ஜூன் 1982
|-
| 3563 கான்டர்பரி  || 23 மார்ச்சு 1985
|-
| 3810 அயோராகி  || 20 பிப்ரவரி 1985
|-
| 4154 உரூம்சே  || 10 ஜூலை 1985
|-
| 4243 நாங்கிவெல்l  || 4  ஏப்பிரல் 1981
|-
| 4248 இரானால்டு  || 23 April 1984
|-
| 4409 கிசுலிங்  || 30 ஜூன் 1989
|-
| 4819 கிப்போர்டு  || 24 மே 1985
|-
| 4837 பிக்கர்தான்  || 30 ஜூன் 1989
|-
|   || 15  ஏப்பிரல் 1988
|}

} || 18 மே 1985
|-
|   || 3 ஏப்பிரல் 1981
|-
| (5718) 1983 PB  || ஆகத்து 1983
|-
| (5763) 1982 MA  || 23 ஜூன் 1982
|-
|   || 5 செப்டம்பர் 1989
|-
| (5898) 1985 KE  || 23 மே 1985
|-
|   || 24 செப்டம்பர் 1989
|-
| (6034) 1987 JA  || 5 மே 1987
|-
| (6142) 1993 FP  || 23 மார்ச்சு 1993
|-
|   || 23 ஏப்பிரல் 1993
|-
|   || 14 ஜூன் 1988
|-
|   || 12 பிப்ரவரி 1994
|-
| (9018) 1987 JG  || 5 மே 1987
|-
|   || ஜூலை 1989
|-
|   || 23 மார்ச்சு 1993
|}
} || 29 ஜூலை 1989
|-
|   || 5 செப்டம்பர் 1989
|-
|   || 4  ஏப்பிரல் 1992
|-
|   || 1 செப்டம்பர் 1989
|-
|   || 29 ஜூலை 1989
|-
|   || 23 மார்ச்சு 1993
|-
|   || 14 ஏப்பிரல் 1994
|-
|   || 23 மார்ச்சு 1993
|-
|   || 1 செப்டம்பர் 1989
|-
|   || 23 மார்ச்சு 1993
|-
|   || 4 ஆகத்து 2003
|-
! colspan=2 style="font-weight: normal; text-align: left; padding: 4px 12px;" | ஆலன் சி. கில்மோருடன் இணைகண்டுபிடிப்பு
|}

## மேற்கோள்கள்
 

பகுப்பு:சிறுகோள் கண்டுபிடிப்பாளர்கள்
பகுப்பு:வால்வெள்ளி கண்டுபிடிப்பாளர்கள்
பகுப்பு:வாழும் மக்கள்
பகுப்பு:நியூசிலாந்து வானியலாளர்கள்
பகுப்பு:பெண் வானியலாளர்கள்
வின்சர் மாளிகை

**வின்சர் மாளிகை** என்பது ஐக்கிய இராச்சியம் மற்றும் பிற காமன்வெல்த் பிரதேசங்களின் ஆட்சியின் அரச குடும்பத்தின் பெயர் ஆகும். வின்சர் வம்சாவழியினர் ஜெர்மனி தந்தையர் வம்சாவழியினர் ஆவர். இன்று வரை ஐந்து தலைமுறையாக ஐக்கிய இராச்சியத்தின் அரச அரசியர்களை கொண்டுள்ளது.

## வெளி இணைப்புகள்
* அதிகாரபூர்வ இணயத்தளம்
* Elizabeth II: Modern Monarch
* The official YouTube channel
*  அரச பீடத்தில் 63 ஆண்டுகள் -- பிரித்தானிய வரலாற்றில் இடம்பெறும் இரண்டாம் எலிசபத் (படத்தொகுப்பு)

## மேற்கோள்கள்


பகுப்பு:பிரித்தானிய அரச குடும்பத்தினர்
திருவண்ணாமலை சண்டை

**திருவண்ணாமலை சண்டை** (**Battle of Tiruvannamalai**)  முதலாம் ஆங்கிலேய மைசூர் போரின் ஒரு பகுதியே திருவண்ணாமலைச் சண்டை,  செங்கம் சண்டை மற்றும் ஆம்பூர் சண்டை ஆகும். 

திருவண்ணாமலை சண்டை 25 செப்டம்பர் 1767ல், பிரித்தானிய கிழக்கிந்திய கம்பெனியின் கூட்டணி  படைகளுக்கும், மைசூர் மன்னர் ஐதர் அலியின் படைகளுக்குமிடையே  25 செப்டம்பர் 1767 அன்று துவங்கியது.   கம்பெனிப் படைகளுக்கு கர்ணல் ஜோசப் ஸ்மித் தலைமை தாங்கினார்.

## போர்
ஐதர் அலியின் படைகள் 3 செப்டம்பர் 1767 அன்று செங்கத்தை முற்றுகையிட்டது. 25 செப்டம்பர் 1767 அன்று பிரித்தானிய கம்பெனி படைகளுக்கும், ஐதர் அலியின் படைகளுக்கும் நடைபெற்ற இரண்டு ஆண்டு போரில் பிரித்தானியப் படைகளுக்கு உதவ வந்த ஆற்காடு நவாப் 4,000 வீரர்களையும், 64 பீரங்கிகளையும் இழந்தார். போரின் முடிவில் திப்பு சுல்தான்  படைகள் திருவண்ணாமலையை கைப்பற்றியது. ஏப்ரல் 1769ல் கிழக்கிந்தியக் கம்பெனியினர், ஐதர் அலியுடன் போர் ஒப்பந்தம் செய்து கொண்டனர்.

## இதனையுக் காண்க
* ஆம்பூர் போர்
* செங்கம் சண்டை
* முதலாம் ஆங்கிலேய மைசூர் போர் 
* ஆங்கிலேய-மைசூர்ப் போர்கள்

## அடிக்குறிப்புகள்

## மேற்கோள்கள்

* 
* 
* 
* 
* 

பகுப்பு:தமிழகப் போர்கள்
பகுப்பு:பிரித்தானியக் கிழக்கிந்தியக் கம்பனி போர்கள்
பகுப்பு:கர்நாடக வரலாறு
மகிமலை

**மகிமலை** இந்தியாவில் தமிழ்நாடுதமிழ்நாடு, தஞ்சாவூர் மாவட்டத்தில் பாபநாசம் வட்டாரத்தில் உள்ள ஒரு கிராமமாகும்.  வென்னாருவின் கரையில் உள்ள  பாரம்பரியமிக்க கிராமம்  ஆகும்.

## விளக்கப்படங்கள்
2001 ஆம் ஆண்டு மக்கள் தொகை கணக்கெடுப்பின்படி, மஹிமலையின் மொத்த மக்கள்தொகை 496 ஆக இருந்தது, இதில் 240 ஆண்களும் 256 பெண்களும் இருந்தனர். பாலின விகிதம் 1067. கல்வியறிவு விகிதம் 46.83 ஆகும்.

பகுப்பு:தஞ்சாவூர் மாவட்டத்திலுள்ள கிராமங்கள்
ஆச்சாம்பட்டி

**ஆச்சாம்பட்டி** (*Achampatti*) என்பது இந்தியாவின் தமிழ்நாடு, தஞ்சாவூர் மாவட்டம் செங்கிப்பட்டிக்கு அருகில் உள்ள ஒரு கிராமம் ஆகும். இவ்வூரில் அமைந்துள்ள தங்க அரசர் கோயில் பிரபலமானதாகும். தங்க அரசா் கோவில் ஆச்சாம்பட்டி, கொசுவப்பட்டி,மற்றும் கொத்தம்பட்டி ஆகிய மூன்று கிராமங்களுக்கும் சொந்தமான கோவில் ஆகும். 

## மக்கள் தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, ஆச்சாம்பட்டியில் 777 ஆண்கள் மற்றும் 768 பெண்கள் என மொத்தம் 1545 பேர் இருந்தனர். கிராமத்தின் பாலின விகிதம் 988 ஆகவும் எழுத்தறிவு விகிதம் 49.85 ஆகவும் அப்போது இருந்தது.

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, ஆச்சாம்பட்டி கிராமத்தில் மொத்தம் 442 குடும்பங்கள் வசித்தனர். கிராமத்தின் மொத்த மக்கள் தொகை 1,739 ஆக இருந்தது.  இதில் 859 ஆண்களும் 880 பெண்களும் இருந்தனர். சராசரி பாலின விகிதம் 1,024 ஆக இருந்தது. 

## மேற்கோள்கள்

* 

பகுப்பு:தஞ்சாவூர் மாவட்டத்திலுள்ள கிராமங்கள்
1487

**1487** (MCDLXXXVII) ஒரு திங்கட்கிழமையில் ஆரம்பமான ஒரு யூலியன் சாதாரண ஆண்டு ஆகும்.

## நிகழ்வுகள்
* மார்ச் &ndash; ஆத்திரியாவின் ஆட்சியாளர் சிகிசுமுந்த் வெனிசு மீது போரை அறிவித்து, சுகானா பள்ளத்தாக்குப் பகுதியில் அமைந்திருந்த வெள்ளிச் சுரங்கங்களைக் கைப்பற்றினார்.
* மே 24 &ndash; லாம்பர்ட் சிம்னெல் டப்ளின் நகரில் "இங்கிலாந்தின் ஆறாம் எட்வர்ட்" என்ற பெயரில் முடிசூடினார். இவர் சூன் 5 இல் இங்கிலாந்து சென்று ஏழாம் என்றியின் இங்கிலாந்து முடியாட்சிக்கு சவால் விடுத்தார். இக்கிளர்ச்சி சூன் 16 இல் அடக்கப்பட்டது.
* ஆகத்து &ndash; பார்த்தலோமியோ டயஸ் நன்னம்பிக்கை முனை நோக்கிய தமது பயணைத்தை லிஸ்பனில் இருந்து ஆரம்பித்தார்.
* ஆகத்து 13 &ndash; மாலாகா நகரை எசுப்பானியர் கைப்பற்றினர்.
* அஸ்டெக் பேரரசர் அகுத்சோட்டி பெரும் எண்ணிக்கையான மனித இழப்புகளுடன் தெனோசித்தித்திலான் பிரமிதைக் கட்டி முடித்தார்.

## பிறப்புகள்
* செப்டம்பர் 10 &ndash; மூன்றாம் ஜூலியுஸ் (திருத்தந்தை) (இ. 1555)

## இறப்புகள்

## மேற்கோள்கள்
பீம் ராவ் அம்பேத்கர் (அரசியல்வாதி)

**பீம் ராவ் அம்பேத்கர் **உத்திரப் பிரதேச சட்ட மன்றத்தில் உறுப்பினராக உள்ளார். மார்ச் 23 இல் நடந்த தேர்தலில், மொத்தம் 13 இடங்களில்  பாஜக 11 இடங்களில் வென்றது. மீதமுள்ள இரண்டு இடங்களில் சமாஜவாதி கட்சி மற்றும் பகுஜன் சமாஜ் கட்சி தலா ஒரு இடங்களை  பெற்றது.

இவர் 2018 ஆம் ஆண்டு மாநிலங்களவை தேர்தலில், பாரதீய ஜனதா கட்சியின் அனில் அகர்வாலால் தோற்கடிக்கப்பட்டார். 

## குறிப்புகள்

பகுப்பு:வாழும் மக்கள்
கே. ஜி. அம்பெகோகார்

**கே. ஜி. அம்பெகோகார் **என்பவர் 1957 ஜனவரி 14 முதல் 1957 பிப்ரவரி 28 ஆம் தேதி வரை இந்திய ரிசர்வ் வங்கியின் ஐந்தாவது ஆளுநராக இருந்தார். இவர் இந்திய குடிமைப் பணி உறுப்பினராகவும் இருந்தார் மற்றும் ஆர்.பி.ஐ. துணை ஆளுநராக நியமிக்கப்படுவதற்கு முன் நிதி செயலாளராக பணியாற்றினார். பி. ராமா ராவ் பதவி விலகும்போது இவர் ஆளுநராக பதவியேற்றார்.  இவரது பதவி காலமானது, பி.என். அடர்கர் (42) மற்றும் அமிதாவ் கோஷ் (20) ஆகியோரின் வாாிசையில் மூன்றவாது குறுகிய காலமாக 45 நாட்கள் மட்டுமே இருந்தார். கடைசி இரண்டு ஆளுநா்களோடு ஒப்பிடுகையில் அம்பெகோகார் உடைய கையொப்பம் எந்த இந்திய நோட்டுகளிலும் இடம் பெறவில்லை.  ஆனால் சுதந்திர  அடைந்தபின்  நிதி செயலாளராக  ஆன  பின் வெளியான இரண்டாவது, மூன்றாவது மற்றும் நான்கவது வெளியிடப்பட்ட குறிப்பிட்ட சில நோட்டுகளில் அவருடைய  கையொப்பம் இருந்தது.

## மேற்கோள்கள்

பகுப்பு:இந்திய ரிசர்வ் வங்கியின் ஆளுநர்கள்
அனீசுவரர்மன்

**அன்சூா்ரஹ்மான்** (இந்தி: अनीस्ररमान)  என்பவர், இந்திய அரசியல்வாதியும் இந்தியாவின் உத்திரப்பிரதேச மாநிலத்தின் 16 வது சட்டமன்ற உறுப்பினரும் ஆவார். இவர் உத்தரப் பிரதேசத்தின் காந்த் தொகுதியை பிரதிநிதித்துவப்படுத்துகிறார் மற்றும் இந்திய அமைதிக் கட்சியின்  உறுப்பினர் ஆவார்.
## ஆரம்ப வாழ்க்கை மற்றும் கல்வி
உத்தரபிரதேசத்தில் உள்ள மொராதாபாத் மாவட்டத்தில் கஸம்பூரில் அன்சூா்ரஹ்மான் பிறந்தார். அலிகார் முஸ்லீம் பல்கலைக்கழகத்திலிருந்து பி.காம் மற்றும் எல்.எல்.பி. பட்டங்களை அவர் பெற்றுள்ளார். எம்.எல்.ஏ.வாக தேர்ந்தெடுக்கப்படுவதற்கு முன்னர், அவர் ஒரு விவசாயியாக பணியாற்றினார்.

## அரசியல் வாழ்க்கை
அனீசுவரர்மன் எம்.எல்.ஏ வாக  காந்த் தொகுதியிலிருந்து தேர்ந்தெடுக்கப்பட்டார். இவர் இந்திய சமாதான கட்சி என்ற அரசியல் கட்சிியின் உறுப்பினா் ஆவார்.

பாரதிய ஜனதா கட்சியின் ராஜேஷ் குமார் சிங்கிற்கு 2017 உத்தரப்பிரதேச தேர்தலில் அவர் தனது இடத்தை இழந்தார்.

## பதிவுகள் நடைபெற்றது

## மேலும் காண்க

* காந்த்
* சமாதான கட்சி, இந்தியா
* இந்திய அரசியல்
* பதினாறாம் சட்டமன்றம், உத்தர் பிரதேசம்
* உத்தரப் பிரதேச சட்டப் பேரவை

## குறிப்புகள்

பகுப்பு:பிற மொழி வார்த்தைகளைக் கொண்ட கட்டுரைகள்
பகுப்பு:1963 பிறப்புகள்
பகுப்பு:வாழும் மக்கள்
ராமகந்த் ஆங்கிள்

**ராமகந்த் ஆங்கிள்** கோவா மாநிலத்தை சேர்ந்த  ஒரு இந்திய அரசியல்வாதி ஆவார். இவர் 13 வது மக்களவையில் உறுப்பினராக இருந்தார். இவர் மோர்மகொவோ மக்களவை தொகுதியை பிரதிநிதித்துவப்படுத்துகிறார். அவர் பாரதிய ஜனதா கட்சியில் உறுப்பினராக இருந்தார். பின்னர் அவர் இந்திய தேசிய காங்கிரஸில் சேர்ந்தார்.

## குறிப்புகள்

பகுப்பு:13வது மக்களவை உறுப்பினர்கள்
பகுப்பு:1972 பிறப்புகள்
பகுப்பு:வாழும் மக்கள்
1488

**1488** (MCDLXXXVIII) ஒரு செவ்வாய்க்கிழமையில் ஆரம்பமான ஒரு யூலியன் நெட்டாண்டு ஆகும்.

## நிகழ்வுகள்
*சனவரி 8 &ndash; அரச நெதர்லாந்து கடற்படை அமைக்கப்பட்டது.
*பெப்ரவரி 3 &ndash; போர்த்துகல்லைச் சேர்ந்த பார்த்தலோமியோ டயஸ் ஆப்பிரிக்காவின் முனையான நன்னம்பிக்கை முனையைச் சுற்றி வந்து மொசல் குடாவை அடைந்தார். தூரதெற்குக்குச் சென்ற முதலாவது ஐரோப்பியர் இவராவார்.
*சூன் 11 &ndash; இசுக்கொட்லாந்தின் மன்னராக நான்காம் யேம்சு முடிசூடினார்.
*சூலை 28 &ndash; பிரான்சின் எட்டாம் சார்லசு மன்னருக்கு ஆதரவான படைகள் கிளர்ச்சியாளரக்ளைத் தோற்கடித்தனர்.
*செப்டம்பர் 9 &ndash; ஆன் தனது 11-வது அகவையில் பிரித்தானியின் இளவரசியானார். 1491 இல் இவர் எட்டாம் சார்லசுவை மணந்தார்.
* மைக்கலாஞ்சலோ டொமினிக்கோ கிர்லாந்தையோவின் மாணவராக இணைந்தார்.
* மேற்கு இந்தியாவில் பிகானேர் நகரம் அமைக்கப்பட்டது.

## பிறப்புகள்

## இறப்புகள்

## மேற்கோள்கள்
பி.ஏ. அந்தோனி

**பி.ஏ. அந்தோனி **திரிச்சூர் நகரத்தை சேர்ந்த இந்திய தேசிய காங்கிரஸ் அரசியல்வாதி ஆவார். இவர் 1984 மற்றும் 1989 ஆம் ஆண்டுகளில் கேரளாவின் திரிசூர் மக்களவை தொகுதியில் இருந்து  தோ்ந்தெடுக்கப்பட்டு நாடாளுமன்ற உறுப்பினராக இருந்துள்ளாா்.

## குறிப்புகள்

பகுப்பு:1936 பிறப்புகள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:வாழும் மக்கள்
அரவிந்த் குமார் அராலி

2018 ஜூன் 4 ஆம் தேதி, அரவிந்த் குமார் அராலி கர்நாடகா சட்டமன்ற கவுன்சிலுக்குத் எதிா் வேட்பாளா் இல்லாமல் தேர்ந்தெடுக்கப்பட்டாா். மொத்தம் 11 இடங்களில், INC 4 இடங்களும், ஜே.டி. (எஸ்) 2  இடங்களும் மற்றும் பி.ஜே.பி 5 இடங்களும் பெற்றன.

## குறிப்புகள்

பகுப்பு:கர்நாடக அரசியல்வாதிகள்
கே. அஷன்னா

**கே. அஷன்னா** (11 மே 1923) ஒரு இந்திய அரசியல்வாதி மற்றும் இந்தியாவின் நாடாளுமன்ற உறுப்பினர் ஆவார். இவர் ஆந்திராவின் அதிலாபாத் தொகுதியிலிருந்து தோ்ந்தெடுக்கப்பட்டு,  2 வது மக்களவையில் உறுப்பினராக இருந்தார். அசான்னா காங்கிரஸ் கட்சியில் உறுப்பினராக இருந்தார்ட்சி.

## ஆரம்ப வாழ்க்கை மற்றும் கல்வி
ஆஷ்னா ஆந்திரா பிரதேச மாநிலத்தில் ஆதிலாபாத்தில் பிறந்தார். இவர் ஒரு பட்டதாாி ஆவார். தொழில் ரீதியாக அவர் சட்ட வல்லுநராக இருந்தவா்.

## அரசியல் வாழ்க்கை
ஆசானா அதிலாபாத் தொகுதியில் இருந்து இரண்டாவது  முறையாக தேர்ந்தெடுக்கப்பட்ட எம்.பியாக இருந்தார். இந்தியாவின் மக்களவையில் ஒரே முறை தான் பதவியில் இருந்தார்.

## பதிவுகள் நடைபெற்றது
தற்போது

## மேலும் காண்க

* ஆந்திர பிரதேச சட்டப் பேரவை
* மக்களவை
* நாடாளுமன்ற இந்தியா
* இந்திய அரசியல்

## குறிப்புகள்

பகுப்பு:1923 பிறப்புகள்
பகுப்பு:2007 இறப்புகள்
பாஸ்கர் துகாரம் ஆட்டி

**பாஸ்கராவ் துகாராம் ஆட்டி **ஒரு இந்திய அரசியல்வாதி ஆவார். 1952 மற்றும் 1957 ஆம் ஆண்டு பம்பாய் சட்டமன்றத் தேர்தல்களில் பாரன் தொகுதியில் வெற்றி பெற்றார். 1952 தேர்தலில் இந்திய பொதுவுடைம கட்சியின் வேட்பாளராக நின்றார். அவர் 12,570 வாக்குகளைப் பெற்றார் (56.67%). 1957 தேர்தலில் அவர் சுயேட்சையாக, 14,519 வாக்குகளைப் பெற்றார் (71.05%).. 1962 ஆம் ஆண்டில் மகாராஷ்டிரா சட்டசபை தேர்தலில் அவர் பர்ன்னரில் இரண்டாவது இடத்தைப் பிடித்தார், இது 6,787 வாக்குகளைப் பெற்றார் (24.93%).

## குறிப்புகள்

பகுப்பு:மகாராட்டிர அரசியல்வாதிகள்
1489

**1489** (MCDLXXXIX) ஒரு வியாழக்கிழமையில் ஆரம்பமான ஒரு யூலியன் சாதாரண ஆண்டு ஆகும்.

## நிகழ்வுகள்
* மார்ச் 14 &ndash; சைப்பிரசு அரசி கேததரின் கொர்னாரோ தனது இராச்சியத்தை வெனிசுக் குடியரசுக்கு விற்றார்.
* மார்ச் 26 &ndash; இங்கிலாந்துக்கும் எசுப்பானியாவுக்கும் இடையில் இங்கிலாந்தின் ஏழாம் என்றி மன்னரின் மகன் வேல்சு இளவரசர் ஆர்தருக்கும், அராகன் இளவரசி கேத்தரினுக்கும் திருமணம் செய்து வைப்பதற்கு உடன்பாடு எட்டப்பட்டது.
* சூலை 17 &ndash; தில்லி சுல்தானகம்: சிக்காந்தர் லோடி தில்லி சுல்தானாக நியமிக்கப்பட்டார்.
* டைஃபஸ் நோய் முதல் தடவையாக ஐரோப்பாவில் கிரனாதா முற்றுகையின் போது பரவியது. .
* ஒரு பிரித்தானிய பவுண்டுக்கு இணையான *சவரின்* எனப்படும் தங்க நாணயம் இங்கிலாந்தின் ஏழாம் என்றி மன்னரால் வெளியிடப்பட்டது.
* கூட்டல், கழித்தல் குறிகள் முதன்முதலாக அச்சிடப்பட்ட யொகான்னசு விட்மன் என்பவரின் கணித நூல் () லைப்சிக்கில் வெளியிடப்பட்டது.

## பிறப்புகள்
* சூலை 2 &ndash; தாமஸ் கிரான்மர், கான்டர்பரி பேராயர் (இ. 1556)

## இறப்புகள்

## மேற்கோள்கள்
எம். அய்யாக்கண்ணு

thumb|எம். அய்யக்கண்ணு
**மு. அய்யாக்கண்ணு** (பிறப்பு ஆகத்துட் 15, 1927) ஒரு இந்திய அரசியல்வாதி ஆவார். அவர் பெரம்பலூர் மாவட்டத்தின் லாடபுரம் கிராமத்தில் எஸ். முத்துசாமிக்கு மகனாகப் பிறந்தார்.. சிதம்பரம்,, அண்ணாமலை பல்கலைக்கழகத்தில் படிப்பை முடித்த பிறகு, சென்னை சட்டக் கல்லூரியில், பி.ஏ. (கௌரவ பட்டம்.) பெற்றார். 1949 ஆம் ஆண்டில் இவர் அண்ணாமலை பல்கலைக்கழகத்தின சமூக சேவை சங்கத்தின் செயலாளா் ஆனாா். 1951 இல் வரலாறு மற்றும் அரசியல் சங்கத்தின் தலைவா் ஆனாா். அவர் சென்னை தாழ்த்தப்பட்ட வகுப்பு இளைஞர் சங்க செயலாளராகவும் பணியாற்றினார்.

அவர் 1953 ஆம் ஆண்டில் புவனேஸ்வரிவை மணந்தார். இவா்களுக்கு மூன்று குழந்தைகள் (இரண்டு மகன்கள் மற்றும் ஒரு மகள்) உள்ளனா். 1957 ஆம் ஆண்டு இந்திய பொதுத் தேர்தலில் நாகப்பட்டினம் தொகுதியில் இருந்து மக்களவைக்கு (இந்திய பாராளுமன்றத்தின் கீழ் சபை) தேர்ந்தெடுக்கப்பட்டார். அவர் இந்திய தேசிய காங்கிரஸின் வேட்பாளராக தாழ்த்தப்பட்ட தொகுதியில் போட்டியிட்டார். பின்னாளில் அவர் மேற்கு சென்னையில் உள்ள அண்ணாநகாில் வாழ்ந்து வந்தாா்..

## குறிப்புகள்

பகுப்பு:1927 பிறப்புகள்
பகுப்பு:பெரம்பலூர் மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2ஆவது மக்களவை உறுப்பினர்கள்
அண்ணா திராவிடர் கழகம்

**அண்ணா திராவிடர் கழகம்** ஒரு தமிழக அரசியல் கட்சியாகும். 2018 சூன் 10 அன்று வி. கே. சசிகலாவின் சகோதரரான வி. கே. திவாகரன், இக்கட்சியைத் தொடங்கினார்.

## புதிய அமைப்பு தொடக்கம்
சொத்துக் குவிப்பு வழக்கில் சசிகலா சிறைக்கு சென்றதால் ஓ. பன்னீர்செல்வம் ஓர் அணியிலும், க.பழனிசாமி மற்றும் டி. டி. வி. தினகரன் ஒரு அணியில் இருந்தனர். 

பின்னர் க.பழனிச்சாமியும், ஓ. பன்னீர் செல்வமும் பல்வேறு கட்ட பேச்சு வார்த்தைகளுக்கு பின் இணைந்தனர். இதனால் சசிகலாவின் சகோதரரி மகனான டி. டி. வி. தினகரன், அம்மா மக்கள் முன்னேற்றக் கழகம் என்ற பெயரில் புதிய கட்சியைத் தொடங்கினார்.

இதனால் டி. டி. வி. தினகரனுக்கும், சசிகலாவின் சகோதரர் திவாகரனுக்கும் இடையே கருத்து வேறுபாடு ஏற்பட்டது. இதனால் 'அம்மா அணி' என்ற பெயரில் திவாகரன் புதிய அமைப்பு ஒன்றைத் தொடங்கினார். பின்னர் அதை கட்சியாக மாற்றினார்.

## கட்சியின் பெயர்
திருவாரூர், மன்னார்குடியில் தனது கட்சியின் பெயர் மற்றும் கொடியை சூன் 10, 2018 அன்று அறிமுகப்படுத்தினார். தனது கட்சியின் பெயர் *அண்ணா திராவிடர் கழகம்* என்றும் கட்சி கொடியானது கருப்பு, சிவப்பு, வெள்ளை நிறக்கொடியின் நடுவே பச்சை நிறத்தில் நட்சத்திரம் ஆகியவை உள்ளது.

## மேற்கோள்கள்

பகுப்பு:தமிழக அரசியல் கட்சிகள்
மஸார் அலி அஸ்ஹர்

**மவுலானா மசார் அலி அஸ்ஹர்** (13 மார்ச் 1895 - 4 நவம்பர் 1974) மஜ்லிஸ்-இ-அஹ்ர்ர்-உல்-இஸ்லாம் என்பதின் நிறுவனராகவும் மற்றும் தலைவராகவும் இருந்தார். இந்திய துணை கண்டத்தின்  வரலாற்றில் ஒரு முக்கிய அரசியல் நபராக இருந்தார். 1924-26 மற்றும் 1934-45 ஆண்டுகளில் பஞ்சாப் சட்டமன்றத்தில் மூன்று முறை தேர்ந்தெடுக்கப்பட்டார். அவர் இந்தியாவில் லக்னோவில் தெஹ்ரிக்-இ-மத்-இ-சபாபாவை நடத்தி வந்தார். தெஹிரீக்-இ-மத்-இ-சபாபா டிவோபண்டி-முஸ்லிம்களால் இயங்குகிறது

## குடும்பம்
மவுலானா மாசர் அலி அஸ்ஹார் குடும்பத்தில் 5 குழந்தைகள் இருக்கின்றனர். அவா்களில் 3 மகன்கள் மற்றும் 2 மகள்கள் உள்ளனா்.

1- பாக்தீயர் அப்பாஸ் 2- கெய்ஸர் முஸ்தபா 3-காக்கன் பாபர் 4-இம்தியாஸ்-அன்-நிசா 5-ரியாஸ் பாத்திமா

## குறிப்புகள்

பகுப்பு:1895 பிறப்புகள்
பகுப்பு:1974 இறப்புகள்
2001: ஏ ஸ்பேஸ் ஒடிசி (திரைப்படம்)

**2001: ஏ ஸ்பேஸ் ஒடிஸி** (***2001: A Space Odyssey***) ( பொருள்; 2001: ஒரு விண்வெளிப் பயணம்) என்பது 1968 ஆண்டைய காவிய அறிவியல் புனைகதைத் திரைப்படம் ஆகும்.  இப்படத்தை இசுடான்லி குப்ரிக்கு தயாரித்து இயக்கியுள்ளார். ஆர்தர் சி. கிளார்க்கின் ‘தி சென்ட்டினெல்’ என்ற சிறுகதைதான் ‘2001: ஒரு விண்வெளிப் பயணம்’ படத்துக்குத் தொடக்கப்புள்ளி. அந்தக் கதையை குப்ரிக்கும் கிளார்க்கும் சேர்ந்து புதின வடிவில் விரிவாக்க ஆரம்பித்து, அதன் அடிப்படையிலேயே படத்தை உருவாக்கி, படம் வெளியானதையடுத்து, புதினமும் வெளியிடப்பட்டது.  இந்தப்படமானது புரிந்துகொள்ள மிகவும் கடினமானதாக இருந்த்தாக கருதப்பட்டாலும், இந்தப் படத்தில் விளக்கங்கள் ஏதும் அளிக்கப்படவில்லை. மாறாக, பார்வையாளர்களை அவர்களுக்கு விருப்பமான விளக்கங்களைக் கொடுத்துக்கொள்ள இயக்குநர் தூண்டினார்.

*2001: எ ஸ்பேஸ் ஒடிசி *திரைப்பத்தை அமெரிக்க ஸ்டுடியோவான மெட்ரோ கோல்ட்வைன் மேயர் நிதியுதவி செய்து, விநியோகித்தது, என்றாலும், படத்தின் படப்பிடிப்பு கிட்டத்தட்ட முற்றிலுமாக இங்கிலாந்தில் படமாக்கப்பட்டு, படத்தொகுப்பும் செய்யப்பட்டது. இந்தப்பணிகளுக்கு இங்கிலாந்தின் எம்ஜிஎம்- பிரித்தானிய ஸ்டுடியோஸ் மற்றும் ஷெப்பர்ட்டன் ஸ்டுடியோஸ்  ஆகியவற்றில் உள்ள வசதிகள் பயன்படுத்தப்பட்டன. இந்தத் திரைப்படம் வெளியானபோது விமர்சகர்கள் மற்றும் பார்வையாளர்கள் மத்தியில் கலவையான விமர்சனங்களைப் பெற்றது, என்றாலும் 1968 ஆம் ஆண்டின் மிகக் கூடுதலான வசூலை ஈட்டிய வட அமெரிக்க திரைப்படம் என்ற பெயரைப் பெற்றது. மேலும் இது நான்கு அகாதமி விருதுகளுக்குப் பரிந்துரைக்கப்பட்டது.

2001: ஏ ஸ்பேஸ் ஒடிசி திரைப்படமானது இதுவரை எடுக்கப்பட்ட திரைப்படங்களில் மகத்தான மற்றும் மிகவும் செல்வாக்கைச் செலுத்தும் திரைப்படங்களில் ஒன்றாக பரவலாக இக்காலத்தில் கருதப்படுகிறது. 
## கதைச்சுருக்கம்
படத்தின் கதைத் துவக்கமானது நாற்பது லட்சம் ஆண்டுகளுக்கு முன்னதாக துவங்குகிறது. கதையின் துவக்கத்தில் ஆப்பிரிக்காவில் ஒரு சிறிய தண்ணீர் குட்டையை தங்கள் ஆதிக்கத்தில் கொண்டுவர இரண்டு மனிதக் குரங்குக் கூட்டங்கள் போட்டியிடுகின்றன. இச்சூழலில் அங்கு கரிய நிறத்திலான ஒரு செவ்வகக் கல்லோன்று காணப்படுகின்றது. அந்தக் கல்லைச் சுற்றி சில குரங்குகள் வருகின்றன. அப்போது அக்கல்லால் அக்கூட்டத்தில் உள்ள ஒரு குரங்குகானது ஒரு மாற்றத்தை அடைகிறது. மாற்றம் பெற்ற அக்குரங்கானது அங்கு இருந்த ஒரு எலும்பை ஆயுதமாகப் பயன்படுத்தி தன் எதிரிக் கூட்டத்தில் இருந்த குரங்கொன்றைக் கொன்று தண்ணீர் குட்டையை தன் ஆதிக்கத்தின்கீழ் கொண்டுவருகின்றது. இதைத் தொடர்ந்து கதையானது நாற்பது இலட்சம் ஆண்டுகள் தாண்டி 2001 ஆண்டுக்கு வந்து சேருகிறது. குரங்குகள் கண்டதைப் போன்ற ஒரு கல் நிலவில் புதைக்கப்பட்டிருக்கிறது. நிலவுக்கு வரும் விண்வெளி வீரர்கள் அக்கல்லை ஆராய்கின்றனர். அப்போது அந்த வீரர்களில் சிலரை ஹால் என்னும் கணினி கொன்றுவிடுகிறது. அதைக் கொல்லும் பிரதான பாத்திரமான டேவிட் போமேன் காலவெளியூடான பயணத்தை மேற்கொள்கிறார் என்று கதை பயணிக்கிறது.
### மேற்கோள்கள்

பகுப்பு:1968 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:காவியத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:யூட்டாவில் படமாக்கப்பட்ட திரைப்படங்கள்
ஆக்சிசனேற்றி அமிலம்

**ஆக்சிசனேற்றி அமிலம்** (An oxidizing acid) வலிமையான ஆக்சிசனேற்றியாகச் செயல்படும் ஒரு பிரான்ஸ்டெட் அமிலமாகும். அனைத்து பிரான்ஸ்டெட் அமிலங்களும் ஆக்சிசனேற்றிகளாக செயல்பட முடியும். ஏனெனில், அமிலத்தன்மையுள்ள புரோட்டானானது, ஐதரசன் வாயுவாக (நீரியமாக) ஒடுக்கமடையக் கூடும். சில அமிலங்கள் ஐதரசன் அயனியைக் காட்டிலும் வலிமையான ஆக்சிசனேற்றிகளாகச் செயல்படக்கூடிய வேறு சில அமைப்புகளைக் கொண்டுள்ளன. பொதுவாக, அவை எதிரயனியின் அமைப்பில் ஆக்சிசனைக் கொண்டிருக்கும். இவை நைட்ரிக் காடி, பெர்குளோரிக் அமிலம், குளோரிக் அமிலம், குரோமிக் அமிலம், மற்றும் அடர் சல்பூரிக் அமிலம் ஆகியவற்றை உள்ளடக்கிய அமிலங்களாகும்.

## பொதுப் பண்புகள்
ஆக்சிசனேற்றிகளாகப் பயன்படும் அமிலங்கள், வினைத்திறன் குறைந்த உலோகங்களைக் கூட ஆக்சிசனேற்றம் செய்யுமளவிற்கு வலிமையான ஆக்சிசனேற்றிகளாகச் செயல்படுகின்றன. இவற்றில் செயற்படு ஆக்சிசனேற்றக் காரணியானது H+ அயனிகளாக இருப்பதில்லை. உதாரணமாக, தாமிரம் வினைத்திறனற்ற உலோகமாக இல்லாமலும், ஐதரோகுளோரிக் காடியுடன் வினையாற்றும் தன்மையற்றும் உள்ளது. இருப்பினும், நீர்த்த நைட்ரிக் அமிலங்கள் கூட (நைத்திரேட்டு அயனிகள் செயல்மிகு ஆக்சிசனேற்றிகளாக செயல்படுவதன் காரணமாக) தாமிரத்தை Cu2+ அயனிகளாக, ஆக்சிசனேற்றம் செய்யக்கூடும்:

: 3 Cu + 8 HNO3 → 3 Cu2+ + 2 NO + 4 H2O + 6 NO3−

சில நேரங்களில் வலிமையான ஆக்சிசனேற்றத்திற்கான காரணியாக அமிலத்தின் செறிவு கூட அமைந்து விடுகிறது. மீண்டும், தாமிரத்தையே உதாரணமாக எடுத்துக் கொண்டால் அது நீர்த்த சல்பூரிக் அமிலத்துடன் வினையேதும் புரிவதில்லை, ஆனால், அடர் சல்பூரிக் அமிலத்தில், அதிக அமிலச் சூழல் மற்றும் அதிக சல்பேட்டு அயனிகளின் செறிவு ஆகியவை சல்பேட்டு அயனிகளை ஆக்சிசனேற்றக் காரணியாகச் செயல்பட வைக்கிறது:

: Cu + 2 H2SO4 → SO2 + 2 H2O + SO42− + Cu2+

## மேற்கோள்கள்

பகுப்பு:ஆக்சிசனேற்றும் அமிலங்கள்
ஜி. ஏ. நடேசன்

**கணபதி அக்ரகாரம் அண்ணாதுரை அய்யர் நடேசன்** அல்லது **ஜி. ஏ. நடேசன்** (**Ganapathi Agraharam Annadhurai Ayyar Natesan**) (25 ஆகஸ்டு 1873 – 29 ஏப்ரல் 1948) சென்னை மாகாணத்தில் வாழ்ந்த இந்திய விடுதலைப் போராட்ட வீரர், எழுத்தாளர், இதழாளர், அரசியல்வாதி மற்றும் நூல் வெளியிட்டாளர் ஆவார்.

இவர் நிறுவிய ஜி. ஏ. நடேசன் & கோ நூல் வெளியிட்டு நிலையம், இந்திய தேசிய விடுதலை உணர்வுகளை தூண்டும் நூல்களை வெளியிடுவதில் முன்னிலை வகித்தது.

## இளமை வாழ்க்கை
ஜி. ஏ. நடேசன் தஞ்சாவூர் மாவட்டம், பாபநாசம் வட்டம், பாபநாசம் ஊராட்சி ஒன்றியத்தில் உள்ள **கணபதி அக்ரகாரம்** எனும் கிராமத்தில், அண்ணாதுரை அய்யர் என்பாருக்கு 25 ஆகஸ்டு  1873ல் பிறந்தார்.

பள்ளிப் படிப்பை கும்பகோணத்தில் முடித்தார். கல்லூரிப் படிப்பை சென்னை மாநிலக் கல்லூரியில் பயின்றார். பின்னர் சொந்தமாக நூல் வெளியிட்டு நிறுவனத்தை துவங்குவதற்கு முன்னர் ஒரு ஆங்கிலேயரின் நூல் வெளியீட்டு நிறுவனத்தில் பணியாற்றினார். 1897ல் ஜி. ஏ. நடேசன் & கோ (G. A. Natesan & Co) எனும் நூல் வெளியீட்டு நிறுவனத்தை துவக்கினார்.

## இந்திய விடுதலை இயக்கம்

ஜி. ஏ. நடேசன் இந்திய விடுதலைப் போராட்டத்தில் பங்கு கொண்டார்.  1900ல் ஆங்கில மொழியில் *The Indian Review*,  எனும் மாத இதழை வெளியிட்டார். இம்மாத இதழில் இலக்கிய விமர்சனங்கள், விளக்கப் படங்கள், பொருளாதாரம் மற்றும் வேளாண்மை  குறித்து செய்திகள் வெளியிட்டார்.

1915ல் முதன் முறையாக மகாத்மா காந்தியடிகள் சென்னைக்கு வருகை புரிந்த போது, ஜார்ஜ் டவுனில் உள்ள தம்பு செட்டித் தெருவில்  இருந்த ஜி. ஏ. நடேசனின் இல்லத்தில், 17 ஏப்ரல் முதல் 8 மே 1915 வரை தங்கியிருந்தார்.

## பிற்கால வாழ்க்கை
பின்னர் தனது காங்கிரஸ் கட்சி கொள்கையை கைவிட்ட ஜி. ஏ. நடேசன், இந்திய லிபரல் கட்சியில் இணைந்தார். 1922ல் இந்திய லிபரல் கட்சியின் தேசிய இணைச் செயலாளராக தேர்ந்தெடுக்கப்பட்டார். 1923 மற்றும் 1931களில் சென்னை மாகாண சட்டமன்றத்தின் நியமன உறுப்பினராக ஜி. ஏ. நடேசன் நியமிக்கப்பட்டார்.

## இறப்பு
29 ஏப்ரல் 1948ல் ஜி. ஏ. நடேசன் தமது 74வது அகவையில் மறைந்தார்.

## அடிக்குறிப்புகள்

பகுப்பு:1873 பிறப்புகள்
பகுப்பு:1948 இறப்புகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
பகுப்பு:தஞ்சாவூர் மாவட்ட மக்கள்
பகுப்பு:இதழாசிரியர்கள்
பெருஞ் சமவெளி

**பெருஞ் சமவெளி** (*Great Plains*, சிலநேரங்களில் "the Plains") ஐக்கிய அமெரிக்காவின் மிசிசிப்பி ஆற்று உயர்புல் பிரெய்ரி புல்வெளிகளுக்கு மேற்கிலும் கனடா, அமெரிக்க ராக்கி மலைத்தொடருக்கும் இடையேயுள்ள பரந்த சமமான நிலப்பகுதி (சமவெளி) ஆகும்; இது பெரும்பாலும் பிரெய்ரி புல்வெளிகள், ஸ்டெப்பி புல்வெளிகள், மற்றும் பிற புல்வெளிகளால் அமைந்துள்ளது.  இதில்:
* ஐக்கிய அமெரிக்க மாநிங்களான கேன்சஸ், நெப்ராஸ்கா, வடக்கு டகோட்டா, தெற்கு டகோட்டா முழுமையும்
* கொலராடோ, மொன்ட்டானா, மினசோட்டா, நியூ மெக்சிகோ, ஓக்லகோமா, டெக்சஸ், வயோமிங் மாநிலங்களின் சில பகுதிகளும்
* கனடிய மாகாணங்கள் ஆல்பர்ட்டா, மானிட்டோபா, சஸ்காச்சுவான்  ஆகியவற்றின் தென் பகுதிகளும் 
அடங்கும்.
இப்பகுதி பெரும் திறந்தவெளி கால்நடைப்பண்ணைகளுக்காகவும் உலர்நில வேளாண்மைக்காகவும் அறியப்படுகின்றது.

கனடியப் பகுதியில் உள்ள சமவெளி கனடியப் பிரெய்ரிகள் எனப்படுகின்றன. ஆல்பர்ட்டா, சஸ்காச்சுவானின் தென்பகுதி, தென் மானிட்டோபாவின்  குறுகிய பகுதிகளில் இது பரவியுள்ளது. சிறு புவியியல் பகுதியாக இருப்பினும் இந்த மூன்று மாகாணங்களின் பெரும்பாலான மக்கள்தொகை இங்குதான் வசிக்கின்றனர்.

[thumb|பெருஞ்சமவெளியின் [நிலப்படம் - இதில் சிவப்பாக காட்டப்பட்டுள்ள கோடு 100வது  நெடுங்கோடு  ஆகும்]]
பெருஞ்சமவெளிப் பகுதியில் கோடைக்காலம் வெப்பமாகவும் ஈரப்பதம் மிகுந்தும் குளிர்காலங்கள் மிகவும் குளிர்ந்தும் காணப்படும். இங்கு காட்டெருதுகள் பெருமளவில் இருந்தன; அதுவே இங்குள்ள மக்களின் முதன்மை உணவாகவும்  இருந்தது. தற்போது இங்கு கால்நடைகளுக்கும் மக்களுக்கும் தேவையான தானியங்கள் விவசாயம் செய்யப்படுகின்றன.

## மேற்கோள்கள்

## வெளி இணைப்புகள்
*வடக்கு டகோட்டா மாநில பல்கலைக்கழகம்: ''பெருஞ் சமவெளியின் புவிசரிதவியற் கதை'' 
*கேன்சஸ் பாரம்பரியக் குழு: ''தொல்குடி பிரெய்ரி, பேணல், மலர்கள், மற்றும் ஆராய்ச்சி''
*Library of Congress: ''Great Plains''
*University of Nebraska-Lincoln: ''The Great Plains Study''

பகுப்பு:சமவெளிகள்
பகுப்பு:ஐக்கிய அமெரிக்க வட்டாரங்கள்
பகுப்பு:கனடாவின் புவியியல்
ஹாக்வார்ட் புகைரதம்

**ஹாக்வார்ட் புகைரதம்** (*Hogwarts Express (Universal Orlando Resort)*) என்பது 1,800 மிமீ (5 அடி 10 7/8 அங்குலம்) அகல இரயில் பாதை உடைய ஒரு  பொழுதுபோக்கு இரயில்வே ஆகும். ஐக்கிய அமெரிக்க நாட்டிவன் ஒர்லாண்டோவில் உள்ள யுனிவர்சல் ஆர்லாண்டோ ரிசார்ட்டில் இயக்கப்படுகிறது. இந்த புகைரத பாதை 676 மீட்டர் (2,218 அடி) ஹோக்ஸ்மிடு நிலையத்தில் இருந்து கிங்க்ஸ் கிராஸ் நிலையம் வரை இயக்கப்படும் ஒரு பொழுதுபோக்கு புகைரதம் ஆகும். 

டோப்பல்மேயர் கார்வன்டா குழு மூலம் தயாரிக்கப்பட்ட இந்த அமைப்பு ஹோக்வார்ட் எக்ஸ்பிரஸின் இரண்டு பிரதிகளுடன் செயல்படுகிறது. பயணத்தின் இரண்டு திசைகள் இரண்டு வேறுபட்ட ஒளிப்பதிவுகளை காட்டுகின்றன. இரண்டு தனித்தனி பொழுதுபோக்கு பூங்காக்கள் உள்ள இரயில் நிலையங்களுக்கு இடையே இரயிலில் பயண விருந்தினர்கள் செல்வதால் பயணிகளின் இரு  போழுதுபோக்கு பூங்காக்களின் நுழைவுச்சீட்டுகளும் ஆய்வாளரால் பயணத்தின் போது பரிசோதிகப்படுகிறது.
ஹாக்வார்ட் புகைரதம் ஜூலை மாதம்  1 ஆம் நாள் 2014 ஆம் ஆண்டு அன்று பொதுமக்களின் பொழுதுபோக்கு அம்சமாக திறக்கப்பட்டது. உத்தியோகபூர்வமாக இயக்கிய பின் ஏழு நாட்கள் கழித்து  டியாகான் அலியின் விரிவாக்கத்துடன் மற்றொன்று திறக்கப்பட்டது. இந்த சேவையானது உடனடியாக பிரபலமடைந்தது. ஒரு மாதத்திற்குள் ஒரு மில்லியன் பயணிகள் பயனடைந்தனர்.

## மேற்கோள்கள்
 

பகுப்பு:தொடருந்துகள்
பிரெய்ரி புல்வெளிகள்

[thumb|பிரெய்ரி, பேட்லாண்ட்சு தேசியப் பூங்கா, [தெற்கு டகோட்டா, ஐ.அ.; இங்கு சில உயரமான புல் வெளிகளும் குட்டையான புல் வெளிகளுமாக கலந்துள்ளது.]]
right|thumb|ஐக்கிய அமெரிக்காவிலுள்ள பிரெய்ரி  வட்டார வகைகள்
**பிரெய்ரி புல்வெளிகள்** (*Prairies*, / prɛəri /) என்பது வட அமெரிக்காவில் காணப்படும் ஒரு பரந்த புல்வெளி. தென் அமெரிக்காவில் அர்கெந்தீனா, தெற்கு பிரேசில் மற்றும் உருகுவை பகுதிப் புல்வெளியை பம்பாசு என்றும் ஆப்பிரிக்காவின் பகுதிகள் சவான்னா என்றும் குறிப்பிடப்படுகின்றன. ஐரோவாசியா உள்ள புல்வெளிகள்  ஸ்டெப்பி புல்வெளிகள். இத்தகைய பகுதிகள் சமவெளிகள். இங்கே மரங்கள் குறைவாக இருப்பதோடு புல்லினங்கள், புதர்கள், குறுமரங்கள் மிகுதியாக இருக்கின்றன.

பிரெய்ரி என்ற சொற்றொடர்  கனடா,  அமெரிக்க ஐக்கிய நாடு, மெக்சிக்கோ நாடுகளின் உள்நாட்டுத் தாழ்நிலங்களைக் குறிப்பிடப் பயன்படுத்தப்படுகின்றது. இதில் பெருஞ் சமவெளி முழுமையும் அடங்கும். கிழக்கிலுள்ள சில மலைப்பாங்கான நஞ்சை நிலங்களும் அடங்கும்.
## பெயர்க்காரணம்
பிரெய்ரீ என்பது *பிரையீயீ* என்ற  பிரான்சிய சொல்லிலிருந்து பெறப்பட்டது.இதன்  வேர்ச்சொல் இலத்தீன் சொல்லான *பிரதம்*  என்பதிலிருந்து உருவானது, அதற்கு "மேய்ச்சலிடம்" என்று பொருள்.

## மேற்கோள்கள்

## வெளி இணைப்புகள்
* The Prairie Enthusiasts – மேல் நடுமேற்கு ஐக்கிய அமெரிக்காவின் புல்வெளிப் பாதுகாப்பும் மறுசீரமைப்பும்
* Prairie Plains Resource Institute
* The Native Prairies Association of Texas
* Importance of fire within the prairie
* Missouri Prairie Foundation
* America’s Grasslands Documentary produced by Prairie Public Television
பகுப்பு:வட அமெரிக்கப் புவியியல்
பகுப்பு:புல்வெளிகள்
அல்கைலேற்றம்

**அல்கைலேற்றம்** (Alkylation) என்பது அல்கைல் தொகுதியானது ஒரு மூலக்கூற்றிலிருந்து மற்றொரு மூலக்கூற்றுக்கு மாற்றமடையும் செயல்முறையாகும். அல்கைல் தொகுதியானது கார்பன்நேரயனியாகவோ, மூலிகமாகவோ, கார்பன்எதிரயனியாகவோ அல்லது ஒரு காபீனாகவோ (அல்லது சமானமான வேறு ஏதாவது வடிவிலோ) இடம் மாற்றப்படலாம். அல்கைல் தொகுதியானது ஒரு மூலக்கூறொன்றின் பகுதியாக, C*n*H2*n*+1,என்ற பொதுவான மூலக்கூற்று வாய்ப்பாட்டை உடையதாகவும் உள்ளதாகும். இதில் *n என்ற முழு* எண் மூலக்கூற்றோடு எத்தனை கார்பன் அணுக்கள் இணைந்துள்ளது என்பதைக் குறிக்கிறது. உதாரணமாக, ஒரு மெதில் தொகுதியானது (*n*&nbsp;=&nbsp;1, CH3) என்ற அளவிலான மெத்தேன் மூலக்கூற்றின் (CH4) பகுதியாக உள்ளது. **அல்கைலேற்ற காரணிகள்** தெரிவு செய்யப்பட்ட அல்லது தேர்ந்தெடுக்கப்பட்ட அல்கைலேற்றத்தை தேவையான அலிபாட்டிக் கார்பன் சங்கிலியை முன்னதாகத் தேர்ந்தெடுக்கப்பட்ட கரியணுத்தொடரைக் கொண்ட தொடக்க மூலக்கூற்றுடன் சேர்ப்பதால் நிகழ்த்தப்படுகிறது. இது நன்கறியப்பட்ட வேதித்தொகுப்பு முறைகளுள் ஒன்றாகும். அல்கைல் நீக்க வினைகள் என்று அறியப்படும் செயல்முறைகளின் மூலம் அல்கைல் தொகுதிகள் ஒரு மூலக்கூற்றிலிருந்து நீக்கப்படவும் கூடும். அல்கைலேற்றக் காரணிகள் பெரும்பாலும் அவற்றின் கருக்கவர் அல்லது இலத்திரன்கவர் பண்புகளினடிப்படையிலேயே வகைப்படுத்தப்படுகின்றன. 
எண்ணெய் சுத்திகரிப்பு நிலையங்களைப் பொறுத்தவரை **அல்கைலேற்றம்** என்பது ஆல்க்கீன்களுடனான ஐசோபியூட்டேனின் குறிப்பிட்ட அல்கைலேற்றமேயாகும். கல் நெய் அல்லது பெட்ரோலியத்தை மேம்படுத்தும் நோக்கில் அல்கைலேற்றமானது பெட்ரோலியத்திற்கான முதல்தரமான கலவை மூலப்பொருளை உற்பத்தி செய்து தருகிறது.

மருத்துவத்துறையில், புற்றுநோய் செல்களைச் சிதைக்கப் பயன்படும் வேதிச்சிகிச்சையில் டி. என். ஏ -இன் அல்கைலேற்றம் பயன்படுகிறது. புற்றுநோய் எதிர்ப்புப் பொருட்கள் என்றழைக்கப்படும் மருந்து வகைப் பொருட்களால் அல்கைலேற்றமானது நிறைவேற்றப்படுகிறது.

## கருக்கவர் அல்கைலேற்ற காரணிகள்

**கருக்கவர் அல்கைலேற்ற காரணிகள்** அல்கைல் எதிரயனிக்குச் (கார்பன்எதிரயனி) சமானமான வேலையைச் செய்கிறது. உதாரணங்களில், கரிம உலோகச் சேர்மங்களான கிரின்யார்டு காரணிகள், கரிம மக்னீசியம், கரிம லித்தியம், கரிம தாமிரம் மற்றும் கரிம சோடியம் சேர்மங்கள் ஆகியவை அடங்கும்.  இத்தகைய சேர்மங்கள் கார்போனைல் தொகுதியில் உள்ள இலத்திரன்-பற்றாக்குறையுடைய கார்பன் அணுவோடு சேர முடியும். கருக்கவர் அல்கைலேற்றக் காரணிகளால், கார்பன் அணுக்களோடு உள்ள ஆலைடு பதிலிகளையும் இடப்பெயர்ச்சி செய்ய முடியும். வினைவேகமாற்றிகளின் முன்னிலையில், இவை, மேலும், சுசுகி இணைப்பு வினைகளால் முன்னுதாரணமாய் விளங்குகின்ற வினைகளைப் போன்று, அல்கைல் மற்றும் அரைல் ஆலைடுகளையும் அல்கைலேற்றம் செய்கின்றன.

## மேற்கோள்கள்

பகுப்பு:வேதியியல் செயல்முறைகள்
பகுப்பு:கரிம வேதி வினைகள்
பகுப்பு:தொழிற்துறை செயல்முறைகள்
பெண்ணாறு

**பெண்ணாறு** (**Penna**  - also known as **Pennar**, **Penner**, **Penneru** or North **Pinākinī**)  தென்னிந்தியாவின் கர்நாடகா மாநிலத்தில் சிக்கபள்ளாபூர் மாவட்டத்தின், நந்தி மலையில் உற்பத்தியாகி, கிழக்கில் கர்நாடகா மற்றும் ஆந்திரப் பிரதேசம் மாநிலங்கள் வழியாக பாய்ந்து, இறுதியில் நெல்லூர் மாவட்டத்தின் வங்காள விரிகுடாவில் கலக்கிறது.  

597 கிலோ மீட்டர் நீளத்தில் பாயும் பெண்ணாறு, 55,213 சதுர கிலோ மீட்டர் வடிநிலம் கொண்டது. பெண்ணாறு, கர்நாடகா மாநிலத்தில் 6,937 சதுர கிலோ மீட்டர் பரப்பளவிற்கும், ஆந்திரப் பிரதேசத்தில் 48,276 சகிமீ பரப்பளவிற்கும் வடிநிலமாக உள்ளது.  

## மேற்கோள்கள்

## வெளி இணைப்புகள்

*

பகுப்பு:கர்நாடக ஆறுகள் 
பகுப்பு:ஆந்திர ஆறுகள்
பகுப்பு:இந்திய ஆறுகள்
ஹிரா சிங் கப்ரியா

**ஹிரா சிங் கப்ரியா **(பஞ்சாபி: ਹੀਰਾ ਸਿੰਘ ਗਾਬੜੀਆ, உருது: ہیرا سينگہ گابڑژا)  ஒரு பஞ்சாப் அரசின் சிறைச்சாலை மற்றும் சுற்றுலாத்துறை அமைச்சர் ஆவார். மேலும் இவர்  ஷிரோமணி அகாலி தளம் (பதல்) அரசியல் கட்சியைப் சோ்ந்தவா் ஆவார். தற்போது இவர்  லூதியானா மாவட்டத் திட்டமிடல் வாரிய தலைவா் ஆவார். மேலும் ஷிரோமணி அகாலி தளம்  BC பிரிவின் தலைவா் ஆவார்.
## குறிப்புகள்

பகுப்பு:பிற மொழி வார்த்தைகளைக் கொண்ட கட்டுரைகள்
பகுப்பு:1948 பிறப்புகள்
பகுப்பு:வாழும் மக்கள்
பகுப்பு:பஞ்சாப் நபர்கள்
அமர்நாத் கேமி

**அமர்நாத் கேமி** (*Amarnath Gami*) ஒரு இந்திய அரசியல்வாதி ஆவார். இவர் பீகார் சட்டமன்றத்தின் கேள்வி மற்றும் அழைப்பு கவனிப்புக் குழுவின் தலைவர் ஆவார். பீகார் மாநில, ஹயாஹத் தொகுதியிலிருந்து  இரண்டாம் முறையாக சட்டமன்ற உறுப்பினராகத் தேர்ந்தெடுக்கப்பட்டார். இவர் ஐக்கிய ஜனதா தளம் கட்சியில் உறுப்பினராக உள்ளார்.

## மேற்கோள்கள்

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்